S-2938/2021

Mál þetta, sem dómtekið var 29. september 2021, er höfðað með þremur ákærum. Málin voru sameinuð við fyrirtöku málsins 1. september 2021. Fyrsta ákæran er útgefin af lögreglustjóranum á höfuðborgarsvæðinu 1. júní 2021, á hendur V-kk-þgf H-x-x G-kk-þgf, kt. [...], [...], [...], fyrir eftirtalin umferðarlagabrot, meðþvíað hafa:

1. Þriðjudaginn 16. júní 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1800 ng/ml) í bifreiðageymslu við [...] í Reykjavík, þar sem lögregla hafði afskipti af ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 1. október 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 915 ng/ml) um Vesturlandsveg í Hvalfjarðarsveit, við Grundartanga, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 7. október 2020 ekið bifreiðinni [...] sviptur ökurétti um Hvalfjarðarveg, við Kjós.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Þriðjudaginn 26. janúar 2021 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana-og fíkniefna (í blóði mældist vínandamagn 0,61 ‰og amfetamín 2500 ng/ml) um Vesturlandsveg í Hvalfjarðarsveit, við Hvalfjarðargögnin, þar sem akstri lauk með umferðaróhappi.

Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Þriðjudaginn 2. febrúar 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 865 ng/ml og metamfetamín 520 ng/ml) um Akrafjallsveg á Akranesi, við Klapparholt, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Sunnudaginn 28. febrúar 2021 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana-og fíkniefna (í blóði mældist vínandamagn 1,00 ‰, amfetamín 665 ng/ml og metamfetamín 65 ng/ml) austur Nýbýlaveg í Kópavogi, við Engihjalla, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr., 1. mgr. 58. gr.,1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Önnur ákæran í málinu var gefin út af lögreglustjóranum áhöfuðborgarsvæðinu 10. ágúst 2021, á hendur ákærða fyrir eftirtalin umferðarlagabrot, með því að hafa:

1. Laugardaginn 16. janúar 2021 ekið bifreiðinni [...] sviptur ökurétti, með 81 km hraða á klukkustund norður Vesturlandsveg, í Hvalfjarðargöngum, þar sem leyfður hámarkshraði var 70 km á klukkustund.

Telst brot þetta varða 3., sbr. 5. mgr. 37. gr. og 1. mgr. 58. gr., sbr. sbr. 1. mgr. 95. gr. umferðarlaga nr. 77/2019.

2. Þriðjudaginn 18. maí 2021 ekið bifhjólinu [...] sviptur ökurétti og óhæfur til að stjórna því örugglega vegna áhrifa ávana- og fíkniefna (í blóði mældist amfetamín 270 ng/ml) um Dragháls í Skorradalshreppi, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Sunnudaginn 20. júní 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 300 ng/ml og kókaín 35 ng/ml) um Nýbýlaveg í Kópavogi, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Þriðja ákæran er gefin út af lögreglustjóranum á höfuðborgarsvæðinu 24. ágúst 2021, á hendur ákærða, fyrir umferðarlagabrot með því að hafa:

1. Miðvikudaginn 14. júlí 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1000 ng/ml) vestur Vesturlandsveg í Hvalfjarðarsveit, við Hvalfjarðargöngin, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Í þinghaldi 29. september 2021 var fallið frá ákærulið nr. 1 í ákæru dagsettri 10. ágúst 2021.

Ákærði hefur játað skýlaust fyrir dómi þá háttsemi sem honum er gefið að sök samkvæmt ákærunum. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærði er fæddur í [...]. Samkvæmt framlögðu sakavottorði, dagsettu 18. ágúst 2021, hefur ákærða áður verið gerð refsing fyrir sams konar brot og hann er nú sakfelldur fyrir. Ákærði var dæmdur í 6 mánaða fangelsi, skilorðsbundið til tveggja ára, þann 12. janúar 2011 fyrir akstur undir áhrifum ávana- og fíkniefna og brot gegn 218. gr. almennra hegningarlaga. Með dómi 25. júní 2013 var ákærði dæmdur í 8 mánaða fangelsi fyrir brot gegn 217. gr. almennra hegningaralaga og ýmis umferðarlagabrot, þar á meðal akstur undir áhrifum áfengis og akstur undir áhrifum ávana- og fíkniefna. Með dóminum var ákærði sviptur ökurétti í tvö ár frá 12. september 2013 auk þess að framangreindur skilorðsdómur frá 12. janúar 2011 var tekinn upp og ákærða gerð refsing í einu lagi. Þá gekkst ákærði undir lögreglustjórasátt 28. maí 2014 fyrir akstur sviptur ökurétti. Nú síðast var ákærði dæmdur í 5 mánaða fangelsi með dómi 17. desember 2020 fyrir akstur sviptur ökurétti, akstur undir áhrifum áfengis, akstur undir áhrifum ávana og fíkniefna og önnur vægari umferðarlagabrot. Brot samkvæmt ákæruliðum nr. 1- 3 í ákæru dagsettri 1. júní 2021 voru framin fyrir uppsögu síðastgreinds dóms og verður honum því gerður hegningarauki nú, sbr. 78. almennra hegningarlaga nr. 19/1940. Sakaferill ákærða hefur að öðru leyti ekki áhrif á ákvörðun refsingar nú.

Við ákvörðun refsingar í máli þessu kemur hins vegar til skoðunar að þann 19. desember 2014 var ákærða veitt reynslulausn á 110 daga eftirstöðvum fangelsisrefsingar samkvæmt framangreindum dómi frá 25. júní 2013 og dómi sem ákærði hlaut 11. desember 2013 fyrir brot gegn 218. gr. almennra hegningarlaga. Reynslulausnin var skilorðsbundin í eitt ár. Fastmótuð dómvenja er fyrir því að ákveðin umferðarlagabrot af sömu tegund hafi ítrekunaráhrif með stoð í 5. tölulið 1. mgr. 70. gr. almennra hegningarlaga nr. 19/1940 þannig að viðurlög þyngist frá einni viðurlagaákvörðun til annarrar til að tryggja varnaðaráhrif þeirra. Er í því sambandi tekið mið af skilyrðum 71. gr. almennra hegningarlaga nr. 19/1940 fyrir ítrekunaráhrifum brota. Um þessi sjónarmið vísast meðal annars til dóma Landsréttar í málum nr. 832/2019 og 3/2020. Samkvæmt 3. mgr. 71. gr. almennra hegningarlaga nr. 19/1940 falla ítrekunaráhrif brots niður ef liðið hafa fimm ár frá því að sökunautur hefur tekið út fyrri refsinguna, eða frá því að hún hefur fallið niður eða verið gefin upp, þangað til hann fremur síðara brotið. Samkvæmt því byrjaði fimm ára fyrningarfrestur umferðarlagabrota sem ákærði var sakfelldur fyrir með dómi 25. júní 201 3 að líða 19. desember 2014, það er að segja þann dag sem ákærði fékk reynslulausn af refsingu dómsins. Ítrekunaráhrif voru því ekki fallin niður þegar ákærði drýgði þau umferðarlagabrot sem hann var sakfelldur fyrir með dómi 17. desember 2020. Í samræmi við framangreint teljast umferðarlagabrot samkvæmt ákæruliðum nr. 4 – 6 í ákæru dagsettri 1. júní 2021, ákæruliðum nr. 2 og 3 í ákæru dagsettri 10. ágúst 2021 og umferðarlagabrot í ákæru dagsettri 24. ágúst 2021, ítrekuð öðru og þriðja sinni. Þannig hefur ákærði nú í fjórða sinn gerst sekur um akstur undir áhrifum ávana- og fíkniefna, í þriðja sinn um akstur undir áhrifum áfengis ogí þriðja sinn um akstur sviptur ökurétti, allt innan ítrekunartíma í skilningi áðurnefndrar 71. gr. almennra hegningaraganr. 19/1940.

Með hliðsjón af framangreindu, sakarefni þessa máls, dómvenju og 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 1 2 mánuði. Með vísan til sakaferils ákærða og dómvenju um ítrekuð umferðarlagabrot þykja ekki efni til að skilorðsbinda refsinguna.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 235.600 krónur, að meðtöldum virðisaukaskatti, og 799.703 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf H-x-x G-kk-nf, sæti fangelsi í 1 2 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 235.600 krónur og 799.703 krónur í annan sakarkostnað.

S-kk-nf Ö-kk-nf C-kk-nf